ສຫລ ຍັງບໍ່ໄດ້ສົ່ງອາວຸດ ໃຫ້ແກ່ຝ່າຍຕໍ່ຕ້ານ ລັດຖະບານຊີເຣຍເທື່ອ (ວີດິໂອ)
ກຸ່ມຕໍ່ສູ້ກັບລັດຖະບານຂອງ ປ. Assad ຍັງລໍຖ້າຮັບອາວຸດ ຈາກ ສຫລ ຢູ່ ຫຼັງຈາກທີ່ວໍ​ຊິງ​ຕັນໄດ້ໃຫ້ ຄໍາໝັ້ນສັນຍາວ່າ ຈະສົ່ງໃຫ້ເຂົາເຈົ້າໃນເດືອນແລ້ວນີ້.
ເວົ້າກັນວ່າ ກຸ່ມຕ່າງໆຂອງຊາວຊີເຣຍທີ່ຕໍ່ສູ້ກັບລັດຖະບານ ຂອງປະທານາທິບໍດີ Bashar al-Assad ນັ້ນ ຍັງລໍຖ້າຮັບ ເອົາອາວຸດຈາກສະຫະລັດຢູ່ ຫຼັງຈາກທີ່ວໍຊິງຕັດໄດ້ໃຫ້ຄໍາໝັ້ນ ສັນຍາວ່າ ຈະສົ່ງໃຫ້ເຂົາເຈົ້າໃນເດືອນແລ້ວນີ້ ແຕ່ວ່າ Kent Klein ຜູ້ສື່ຂ່າວຂອງວີໂອເອ ລາຍງານຈາກທໍານຽບຂາວວ່າ ການຈັດ ສົ່ງອາວຸດໃຫ້ຝ່າຍຕໍ່ຕ້ານໃນຊີເຣຍ ຍັງບໍ່ທັນໄດ້ຮັບ ການອະນຸມັດ ຂັ້ນສຸດທ້າຍ ຈາກວໍຊິງຕັນເທື່ອ ໃນຂະນະທີ່ ກໍາລັງທະຫານຂອງຝ່າຍລັດຖະບານ ໄດ້ຮັບ ໄຊຊະນະຢູ່ການສູ້ລົບທາງພາກພື້ນດິນ ການຊ່ວຍເຫລືອ ດ້ານອາວຸດຮ້າຍແຮງ ທີ່ປະທານາທິ ບໍດີສະຫະລັດ ທ່ານ Barack Obama ໄດ້ສັນຍາວ່າ ຈະມອບໃຫ້ແກ່ຝ່າຍ ຕໍ່ຕ້ານລັດຖະບານນັ້ນ ແມ່ນຍັງບໍ່ ທັນສົ່ງໄປເທື່ອ ຊຶ່ງໄດ້ເກືອບນຶ່ງເດືອນແລ້ວ ນັບແຕ່ມື້ທ່ານໄດ້ອອກປະກາດດັ່ງກ່າວ ເປັນຕົ້ນມາ ບັນຫາເບິ່ງຄືວ່າ ຍັງຢູ່ໃນລັດຖະສາພາ ທີ່ການອະນຸມັດດັ່ງກ່າວ ໄດ້ຖືກໂຈະໄວ້ ໃນຂະນະ ທີ່ພວກຜູ້ແທນພາກັນໂຕ້ແຍ້ງສົນທະນາກັນວ່າ ຄວນຈະສົ່ງອາວຸດປະເພດໃດ ແລະສົ່ງໃຫ້ ກຸ່ມໃດແດ່ ທ່ານ Jay Carney ຫົວໜ້າກອງເລຂານຸການຝ່າຍຂ່າວປະຈໍາທໍານຽບຂາວ ກ່າວຕໍ່ນັກ ຂ່າວ ໃນວັນສຸກຜ່ານມາວ່າ ຝ່າຍບໍລິຫານໄດ້ສົນທະນາກັນກັບ ພວກຜູ້ແທນໃນການດໍາ ເນີນຄວາມພະຍາຍາມ ທີ່ຈະຕອບຄໍາຖາມເຫລົ່ານັ້ນ ແລະເລັ່ງຂັ້ນຕອນອະນຸມັດດັ່ງກ່າວ ໃຫ້ໄວຂຶ້ນ